वीडियो शेयर कर बांधे तारीफों के पुल, बोले- मेबेलिन के लिए बधाई बेटा
Suhana Khan Maybelline Brand Ambassador; किंग खान ने वीडियो शेयर करते हुए कैप्शन में लिखा, 'मेबेलिन के लिए बधाई बेटा। तुमने अच्छे कपड़े पहने... अच्छा बोली... शाबाश।
बॉलीवुड सुपरस्टार शाहरुख खान अपनी बेटी सुहाना खान पर बेहद गर्व महसूस कर रहे हैं। हाल ही में सुहाना न्यूयॉर्क के ब्यूटी ब्रांड मेबेलिन की नई ब्रांड एंबेसडर बन गई हैं। इसी इवेंट से जुड़ा सुहाना का वीडियो शेयर शाहरुख ने अपने सोशल मीडिया अकाउंट पर शेयर करते हुए बेटी को बधाई दी।
किंग खान ने शेयर किया वीडियो 
किंग खान ने वीडियो शेयर करते हुए कैप्शन में लिखा, 'मेबेलिन के लिए बधाई बेटा। तुमने अच्छे कपड़े पहने... अच्छा बोली... शाबाश।
तो क्या मैं इसका कुछ श्रेय ले सकता हूं! लव यू माय लिटिल लेडी इन रेड। शाहरुख के इस पोस्ट पर सुहाना ने रिएक्शन देते हुए लिखा, 'आह लव यू'।
रेड ऑउटफिट में सुहाना ने किया इंप्रेस 
इस इवेंट में सुहाना ने रेड कलर के आउटफिट में शिरकत की थी जो काफी क्लासी लग रहा था। उनके इस लुक को फैंस ने काफी पसंद भी किया। अब वह फिल्मों में डेब्यू करने से पहले इस ब्यूटी ब्रांड के साथ जुड़ गई हैं। जिसके लिए उनके फैंस के अलावा सेलेब्स ने भी जमकर बधाई दी। बता दें, सुहाना जल्द ही जोया अख्तर की फिल्म 'द आर्चिज' में नजर आएंगी। यह फिल्म नेटफ्लिक्स पर रिलीज होगी।
